cyanic-selkie/wikianc huggingface dataset:
Svinøya Rorbuer
Børsen Spiseri
Børsen Spiseri er Svinøya Rorbuers restaurant som har tørrfisk som spesialitet. Restauranten er innredet i et gamelt fiskemottak, bryggen er fra 1828 og er den eldste bryggen som er igjen i Svolvær. Navnet «Børsen» fikk restauranten på grunn av at vandringen som leder til hoveddøren til restauranten gjennom alle år har vært en ryktebørs for lokalbefolkningen, tilreisende fiskere og fikskjøperne. Svinøya Rorbuer har valgt å beholde den gamle stilen, så både tømmerveggene og konstruksjonene er tatt vare på. Svinøya Rorbuers grunnleggere L. Bergs Sønner har sitt fiskebruk 50 m fra Børsen Spiseri. Dette gir Restauranten tilgang på råvarer som blir tilberedt fra start til slutt på Svinøya.
Krambua
I samme bygget er Krambua som fungerer som både museum og resepsjon. Museumet er utsmykket av gjenstander opptil 100 år gamle. Krambua er innredet slik den var på 1800-tallet.
Opplevelsetilbud
Svinøya Rorbuer arrangerer forskjellige type utflukter og tilpassede turer, for turister som fisketurer, kajakkpadling, toppturer med ski eller truger, Nordlysutflukter og havørnsafari.
Galleri Gunnar Berg
På anlegget ligger også kunstnergalleriet, Galleri Gunnar Berg. I galleriet henger flere av kunstmaleren Gunnar Bergs (født 1863 i Svolvær, død 1893) mest kjente maleri deriblant «Trollfjordslaget». Sammen med den svenske kunstnerinnen Anna Boberg (født 1868 i Stockholm, død 1935) som også bygde atelier på Svinøya, bidro han til at Svinøya ble et kunstnersenter for hele Nord-Norge
Paula García
Paula García Ávila (født 24. mars 1992 i Almuñécar) er en spansk håndballspiller, som spiller for BM Málaga og Spanias kvinnelandslag i håndball.
Melete (mytologi)
Melete (gresk: Μελέτη) var i henhold til gresk mytologi den ene av de tre opprinnelige boiotiske muser (også benevnt «titaniske» muser), skjønt det ble senere ni av dem. Ifølge én tradisjon var musene døtre av Gaia og Uranos. Ifølge en annen tradisjon som redegjøres for i Hesiods Theogonien (700-tallet f.Kr.) var musene døtre av Zevs, den andre generasjonen konger av gudene, og avkommet til Mnemosyne, minnets gudinne.
Meletes søstre var sangens gudinne Aoide og hukommelsens gudinne Mneme. Melete var muse for tanke og ettertanke (meditasjon), indikert av hennes navn Melete som på gresk bokstavelig betyr «tenke/gruble» og «overveielse».
Fra tre til ni
De første musene ble i begynnelsen sett på som nymfer for inspirerende brønner nær steder hvor de ble dyrket, og hadde ulike navn og ulike slektsmyter på de forskjellige steder. Det var ikke før dyrkelsen av den trakisk-boiotiske spredte seg fra Boiotia til resten av den gresktalende verden at de ni musene ble etablert.
I henhold til geografen Pausanias (død 180 e.Kr.) var det tre opprinnelige muser: Aoidē («sang» eller «stemme»), Meletē («øvelse» eller «bevirke/foresake»), og Mnēmē («minne»). Sammen utgjorde disse tre det fullstendige bilde av forutsetningen for poetisk kunst i kultpraksisen. Ved Delfi ble de tre musene også dyrket, men da under andre navn: Nētē, Mesē, og Hypatē, hvilket er navnene på de tre akkordene på datidens musikkinstrument lyren. Alternativ ble de kalt for Kephiso (Κηφισώ), Apollonis (Ἀπoλλωνίς), og Borysthenis (Βορυσθενίς), navn som karakteriserte dem som døtre av Apollon. I senere tradisjon ble fire muser anerkjent: Thelxinoē (Θελξινόη), Aoedē (Ἀοιδή), Arkhē (ἀρχή), og Meletē, da sagt å være døtre av Zevs og Plusia (eller med Uranos som faren).
Navngivning
Asteroiden 56 Melete er oppkalt etter denne gudinnen.
Melete er også navnet på en slekt av sommerfugler i gruppen hvitvinger. De lever i tropisk regnskog i Amerika.
Svenska barnboksakademin
Svenska barnboksakademin, Det svenske barnebokakdedmiet, er en svensk, ideell forening som skal fremme god barne- og ungdomslitteratur. Foreningen ble grunnlagt i 1989 og har sitt møtelokale i biblioteket i bydelen Skärholmen i Stockholm. Barnboksakademin deler ut Eldsjälspriset («ildsjelprisen») til en person eller gruppe som med spesiell entusiasme og energi har arbeidet for barne- og ungdomslitteraturen eller for barns og unges språkutvikling i Sverige. På akademiens atten stoler sitter forfattere og illustratører av barne- og ungdomsbøker. Medlemmene velges ikke på livstid, men kan når de vil, fratre plassen i foreningen. Det blir også utnevnt æresmedlemmer.
Svenska barnboksakademin ble opprettet som et motsykke til det tradisjonsrike språklige og litterære selskapet Svenska Akademien fra 1786.
Medlemmer
I 2020 var følgende medlemmer:
Tidligere medlemmer (utvalg)
Monica Zak, Sven Wernström, Lennart Hellsing, Siv Widerberg, Hans Erik Engqvist, Kerstin Johansson i Backe, Cecilia Torudd, Inger Sandberg, Lasse Sandberg, Rose Lagercrantz, Anna-Clara Tidholm, Gunnel Linde, Annika Holm, Ulf Stark, Viveca Lärn, Max Lundgren, Lars Klinting, Ingegärd Martinell, Helena Dahlbäck, Christina Björk, Janne Lundström, Bo R. Holmberg, Mats Berggren, Gunna Grähs, Pija Lindenbaum, Moni Nilsson-Brännström, Eva Susso, Thomas Halling, Annika Thor, Dan Höjer, Per Nilsson, Pernilla Stalfelt
Jack Markussen
Jack Markussen (født 1964 ) er en norsk dukkemaker og dukkespiller. Han er også utdannet skredder.
Han var med på å starte figurteaterkompaniet Dukkenikkerne, og ble kompaniets daglige leder i 1985. Kompaniet startet opp i Bodø, men hadde base i Bergen fra 1993 til rundt 2010. Dukkenikkerne ble en stor inspirasjonskilde for utviklingen av dukketeater i Nord-Norge.
Dukkenikkerne
En av Dukkenikkernes første forestillinger var Plommetreet, en dramatisering av forfatter Hans Sandes kritikerroste barnebok med samme tittel. Markussen var sammen med Anne Helgesen og ansvarlig for både dukker og scenografi, og de stod alle tre på scenen. Musikken var komponert av Henning Gravrok. Forestillingen ble fremført under Festspillene i Nord-Norge i 1987. Den handlet om gutten som svelgte en plommestein og ble til et plommetre. Det sentrale spørsmålet i forestillingen var Skal han fortsette å være et tre eller skal han møte de problemer som følger med å være menneske? Stykket var en alvorlig og annerledes fabel om barndomsminner og konflikter, men også en forestilling fylt med humor og glede.
Markussen dramatiserte og satte senere opp flere soloforestillinger hvor han alene laget scenografi og dukker.
I 1999 satte han opp forestillingen Tut-Ankh-Amon, som han selv hadde dramatisert. Publikum ble med på en magisk reise tilbake i historien, til den store elven Nilen. Der møttes kobraslangen Wadjet og gribben Nekhbet, som var voktere av henholdsvis Øvre og Nedre Egypt. De var begge svært bekymret for den unge prinsen Tut-ankh-Amon, som skulle bli folkets nye farao; de hadde begge sett den ondskapsfulle ypperstepresten Ajs bestrebelser på å ta makten selv. Men den unge prinsens funn av en død svale skal vise seg å få skjebnesvangre følger for den grådige ypperstepresten. Slik begynte historien om den unge prinsen Tut, som i en alder av ni år ble kronet til farao over det egyptiske folket. Forestillingen var et vakkert, poetisk og tankevekkende eventyr om et barns oppdagelse av makt og svik, kjærlighet og hat. Regien var ved Ådne Sekkelsten, og musikken var komponert og fremført av den egyptiske musikeren. Medprodusent var Den Nationale Scene i Bergen, og produksjonen fikk støtte fra Norsk kulturråd og Bergen kommune.
Dukkenikkerne deltok flere ganger under Festspillene i Bergen.
Barneteatret Syltetøys
I 1997 ble barneteaterkompaniet Syltetøys opprettet, med Markussen som scenograf og kostymedesigner. Teatret turnerte i Hordaland. Syltetøys hadde også som mål å skape underholdning som var rettet mot et mer voksent publikum, som kabareter, kursvirksomhet og teatersport.
I 2014 flyttet Markussen til Stamsund i Lofoten. Under Stamsund Internasjonale Teaterfestival i 2016 deltok han med to nye styltefigurer laget for paradene; styltefigurene fikk navnene Tomtom og Lala.
Martin Liivamägi
Martin Liivamägi (født 5. juli 1988) er en estisk svømmer som spesialiserer seg i brystsvømming. Han representerte landet sitt i Sommer-OL 2012 i London, der han ble slått ut i de innledende rundene på 100 meter bryst.
10. egyptiske dynasti
10. egyptiske dynasti er vanligvis kombinert med 7., 8., 10. og 11. dynasti (kun Teben) under samlebetegnelsen første mellomepoke i Egypt. Tidsrommet fra og med 9. og til og med 10. dynasti er omtrentlig fra 2160 til 2025 f.Kr.
Herskere
Kjente herskere for tiende dynasti er som følgende (datoer er usikre):
Skifamilien Hjelmeset
Skifamilien Hjelmeset har sitt opphav i to brødre fra Hjelmeset i Gloppen som giftet seg med to søstre. Odd-Bjørn Hjelmeset er den mest meritterte i familien.
10. egyptiske dynasti
Herskere
Tiende dynasti ble grunnlagt i Herakleopolis Magna, og tiende dynasti fortsatte her. På denne tiden var ikke Egypt forent, og det er en del overlapping mellom disse og andre lokale kongeslekter. Turinopapyrusen lister opp 18 konger for denne kongelige slekten, men deres navn er ødelagt, ikke mulig å identifisere eller gått tapt.
Skifamilien Hjelmeset
Odd-Bjørn er bosatt i Nittedal og har selv to aktive barn innen friidrett og langrenn, Lars Agnar og Marte Johanne, der Lars Agnar ble juniorverdensmester på langrennsstafett i 2021. Hans eldste søster er gift på gården Kirkeide i Stryn og har flere barn, der de to eldste, Simon og Maren er aktive innen skiskyting. Maren ble juniorverdensmester på sprint i 2022. Odd-Bjørns yngste bror, Roar, var selv langrennsløper, men er mest kjent som landslagstrener for Norges kvinnelandslag.
På den andre siden av familien er søskenbarnet, Bodil, syv ganger medaljevinner fra NM i spydkast. Hennes eldste bror, Olav, er eier av maskinentreprenørfirmaet Olav Hjelmeset AS og gift med søsteren til tidligere friidrettsutøver, Kjell Ove Hauge.
Fred Hatlebrekke
Fred Are Hatlebrekke (født 15. september 1960) er en norsk fysioterapeut, manuellterapeut og faglig tillitsmann. Fra 2013 er han forbundsleder i Norsk Fysioterapeutforbund. Han er bosatt i Oslo, men kommer opprinnelig fra Volda på Sunnmøre.
Hatlebrekke har utdannelse fra Universitetet i Bergen (psykologi grunnfag) og Statens Fysioterapihøgskole i Oslo, der han gikk ut i 1985. Han ble spesialist i manuellterapi i 1993 og autorisert idrettsfysioterapeut året etter.
Icadyptes salasi
Icadyptes salasi er en utdødd kjempepingvin som levde i tropiske kyststrøk av Icaregionen, i det sørvestlige Peru i Sør-Amerika, under eocen (for cirka 36 millioner år siden).
Fred Hatlebrekke
Han har blant annet arbeidet som fysioterapeut for Norges Svømmeforbund og for slalomlandslaget, herrer. Ellers har han arbeidet ved en rekke private institutter.
Icadyptes salasi
Fossile funn indikerer at arten må ha vært omkring 150 cm høy og betydelig tyngre enn et tilsvarende høyt menneske, og altså betydelig høyere enn noen av dagens pingviner. Den hadde også et eksepsjonelt langt og tynt spydlignende nebb, som gjør at forskerne tror den må ha spiddet byttet. Man antar også at denne typen nebb må ha vært basal for tidlige pingviner. Icadyptes salasi er den tredje største pingvinarten man kjenner til.
I den perioden denne fuglen levde var klimaet enda varmere enn i dag, allikevel var både Icadyptes salasi og Perudyptes devriesi (en annen tilsvarende stor art) livskraftige i et tropisk miljø. Det reiser en del spørsmål omkring dagens pingvinarter, der kun galapagospingvinen (Spheniscus mendiculus) og humboldtpingvinen (Spheniscus humboldti) kan hevdes å okkupere et nær tilsvarende miljø.
Fred Hatlebrekke
Fra 1994 til 1998 var han styremedlem i faggruppen for manuellterapi, og fra 2006 til 2013 leder. Fra 2003 til 2005 var han også styremedlem i IFOMPT Norge (The International Federation of Orthopaedic Manipulative Physical Therapists).
Borealopelta
Borealopelta (gresk; «det nordlige skjold») er en art av ankylosaurer som er kjent fra den tidlige krittperioden. Det eneste funnet av denne arten, ble gjort i Alberta, Canada i 2011. I 2017 fikk den navnet Borealopelta markmitchelli av Caleb Brown og hans kollegaer.
Den er den best bevarte fossil av en dinosaurus som noensinne er bevart. Fossilen har bevart ikke bare hudpanseret, men også Vagina carotica fasciae cervicalis (vev av karotin) og den overdekkede huden. Melanosomer ble også funnet og indikerer en skravert rødaktig hudfarge.
Stjärnorna
«Stjärnorna» (norsk oversettelse: stjernene) er en svensk popballade fra 1994, skrevet av Micke Littvold og Peter Bertilsson, og fremført av Marie Bergman og Roger Pontare. Sangen vant svenske Melodifestivalen i 1994 og representerte Sverige i Eurovision Song Contest 1994 i Dublin. I den internasjonale finalen endte «Stjärnorna» som nummer 13 av 25 deltakere.
Bakgrunn
«Stjärnorna» var én av ti deltakerlåter i den svenske Melodifestivalen lørdag 12. mars 1994, og var skrevet av Micke Littvold og Peter Bertilsson. Sangen ble fremført av duoen Marie Bergman og Roger Pontare. Bergman hadde tidligere vunnet konkurransen i 1971 og 1972 som del av gruppen Family Four, mens Pontare skulle vinne konkurransen på nytt i 2000.
«Stjärnorna» vant en knapp seier i den svenske finalen og ble dermed det svenske bidraget til Eurovision Song Contest 1994 som ble arrangert i Dublin i Irland, lørdag 30. april 1994. I den internasjonale finalen var Sverige det første landet ut på scenen av 25 deltakere. I avstemningen fikk sangen 48 poeng og endte som nummer 13 av 25. Sangens høyeste poengsum var 10 poeng fra den norske juryen. Anders Berglund dirigerte det svenske bidraget i Dublin.
Listeplasseringer
Singelen nådde ikke den svenske singellisten, men lå på Svensktoppen i fire uker fra 30. april til 21. mai 1994 med andreplass som beste notering.
T Shirt
T Shirt er det sjette albumet fra den amerikanske artisten Loudon Wainwright III, utgitt i 1976. Albumet består hovedakelig av sanger innspilt med rockeband, i motsetning til flere av Wainwrights tidligere album der han er eneste musiker. T Shirt ble utgitt på et tidspunkt da punk var det «store nye», og ble slaktet av musikkjournalister. Ifølge Wainwrights egne notater på nyutgivelsen fra 2006, fikk albumet og han selv så stygg medfart i anmeldelsen fra musikkmagasinet Rolling Stone at han ble deprimert og holdt seg i sengen i fem dager etter å ha lest den. I ettertid har albumet fått et noe bedre rykte, og regnes som et godt gjennomført album.
Sporliste
Alle sangene er skrevet av Loudon Wainwright III unntatt hvor annet er notert.
Li Xiayan
Li Xiayan (født 17. desember 1989) er en kinesisk svømmer som spesialiserer seg i brystsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter bryst.
Friidrett under Sommer-OL 1984 – Maraton menn
Maraton menn under Sommer-OL 1984 i Los Angeles ble arrangert 12. august 1984 på Los Angeles gater.
Sveriges Kvinnoorganisationer
Sveriges Kvinnoorganisationer er en paraplyorganisasjon for den svenske kvinnebevegelsen. Den ble etablert i 1997 og jobber for kvinners menneskerettigheter i et likestilt samfunn.
Elena og hennes menn
Elena og hennes menn, (originaltittel: Elèna et les Hommes) er en fransk spillefilm fra 1956 regissert av Jean Renoir.
Albatrossmuseet
Albatrossmuseet er et lokalhistorisk museum i Katthammarsvik på Gotland.
Sveriges Kvinnoorganisationer
Organisasjonen ble grunnlagt i 1997 under navnet Samverkansforum för Kvinnor i Sverige (SAMS). Organisasjonen endret navn til Sveriges Kvinnolobby, etter modell av European Women's Lobby, og i 2022 til Sveriges Kvinnoorganisationer.
Elena og hennes menn
Handlingsreferat
Handlingen ble lagt til 1890, og forteller historien om en ung, vakker og frisinnet polsk prinsesse, kalt Elena, i Fin de siècle Paris. Familien til Elena har gått tom for penger, og for å redde familien sin fra økonomisk ruin godtar Elena å gifte seg med en velstående, eldre venn av familien. Men kort tid etter hun har gått med på denne forlovelsen, møter hun en kjekk fremmed under feiringen av Frankrikes nasjonaldag den 14. juli.
Sveriges Kvinnoorganisationer
Organisasjonens arbeid er basert på FNs kvinnekonvensjon og implementeringen av denne i Sverige, samt handlingsplanen Beijing Platform for Action. Organisasjonen skriver at den «arbetar för alla kvinnors och flickors rättigheter, inklusive transkvinnors». Initiativtaker til etableringen var statssekretær hos likestillingsministeren, Ingegerd Sahlström. Målet var å skape et forum som kunne samordne de ulike kvinneorganisasjonenes representasjon i nasjonal og internasjonal sammenheng. Gunvor Ngarambe var leder fra 1997 til 2009, fulgt av Gertrud Åström. Susannah Sjöberg er leder fra 2022.
Albatrossmuseet
Albatrossmuseet skildrer en episode under første verdenskrig, da den tyske minekrysseren Albatross den 2. juli 1915 ble skutt i senk i et sjøslag med et russiske orlogsfartøyet utenfor Östergarn.
Elena og hennes menn
Handlingsreferat
Den kjekke unge mannen viser seg snart å være grev de Chevincourt, assistent for den berømte general Rollan. Men når greven introduserer Elena for general Rollan (spilt av Jean Marais) blir generalen også umiddelbart forelsket i henne. Elena får dermed hendene fulle med forlovelsen sin, samt den romantiske interessene til to nye menn. Elena føler at det er hennes moralske plikt å respektere forlovelsen, men samtidig hjelpe generalen med å redde Frankrike - men i sitt hjerte elsker hun greven.
Sveriges Kvinnoorganisationer
Sveriges Kvinnolobby er det svenske samordningsorganet innen European Women's Lobby (EWL), en europeisk paraplyorganisasjon dannet etter initiativ fra Europakommisjonen i 1990. Den europeiske paraplyorganisasjonen har ca. 2 500 medlemsorganisasjoner i hele Europa. Sveriges Kvinnoorganisationer har i dag rundt 40 medlemsorganisasjoner.
Kaukasisk alm
Kaukasisk alm (Zelkova carpinifolia) er et løvfellende tre i almefamilien.
Elena og hennes menn
Handlingsreferat
Greven er lojal mot sin general og sin nasjon, men ønsker ikke at Elena skal begynne et forhold til generalen. Generalen er forelsket i Elena. Men han har også en annen elskerinne, og er opptatt av sin voksende politiske rolle i Frankrike. Når generalen bevisst blir sendt til en avsidesliggende by av den franske regjeringen for å forhindre statskupp, velger Elena å følge etter. Greven følger derfor også etter henne, og han forsøker å vinne Elenas hjerte.
Under (andre betydninger)
Under kan vise til:
Polaris Media Sør
I september 2019 ble det kjent at Polaris Media og Agderposten Medier inngikk en avtale om sammen å etablere og utvikle Polaris Media Sør, et nytt regionalt mediehuskonsern, med virkning fra 1. januar 2020. Konsernet ble etablert med utgangspunkt i Agderposten Mediers mediedivisjon (inklusiv trykk og distribusjon) og Schibsteds mediehus og distribusjon i Vest-Agder.
Kaukasisk alm
Det er et stort tre som blir 20–35 m høyt, og stammen kan bli 2 m i diameter. Kronen er meget spesiell og gjør det vanskelig å forveksle kaukasisk alm med andre treslag; den er eggformet og fra en 1–3 m høy stamme skyter det ut dusinvis av opprette greiner. Barken er grønnlig grå eller lysebrun; den skaller av og etterlater oransje, runde flekker. Bladene er 5–9 cm lange, ellipseformete, spisse og tannete. Blomstene sitter enkeltvis i bladhjørnene. Frukten er kulerund, 5 mm i diameter og har fire ribber eller vingekanter.
Kaukasisk alm krever varme somre, og i Georgia vokser den 300–600 moh i sør- og vestvendte skråninger. Den er lyskrevende og kan vokse i rene bestander eller sammen med agnbøk, orientagnbøk og ulike eikearter. I Elburz- og Talysjfjellene der årsnedbøren er høyere enn 1500 mm og gjennomsnittstemperaturen i juli ligger rundt 22–25 °C, vokser arten i den hyrkanske skogen sammen med andre relikter fra tertiær som Acer velutinum, Albizia julibrissin, Alnus subcordata, Diospyros lotus, Gleditsia caspica, påfuglbusk og kastanjebladeik.
Jorda må være fuktig og humusrik, men treet tåler ikke stående vann. Den kan vokse på steinete grunn, men da blir veksten buskaktig med flere stammer. Kaukasisk alm lever lenge og kan bli minst 800–850 år. Utbredelsen er konsentrert om to områder, ett i det vestlige Georgia og et annet i nordskråningen til Elburzfjellene i Iran. Mindre bestander vokser i østlige Anatolia, Nagorno-Karabakh, østlige Georgia og i den iranske delen av Kurdistan.
Polaris Media Sør
Polaris Media Sør består av tre regionale mediehusene: Fædrelandsvennen (Vest-Agder), Agderposten (Aust-Agder) og Varden (Telemark). De har i tillegg de lokale mediehusene Lindesnes, Vennesla Tidende, Lillesands-Posten, Grimstad Adressetidende og Lister (89,2%).
Av øvrig virksomhet omfatter gruppen Polaris Markedstjenester, PM Tjenestesenter, PM Teknologi Sør, Polaris Trykk Arendal, Polaris Distribusjon-Sør og PM Grafisk Sør.
Agglutination Metal Festival
Agglutination Metal Festival er en heavy metal-musikkfestival som blir holdt hvert år i Italia siden 1995. Festivalen arrangeres i august i byene Chiaromonte, Sant'Arcangelo og Senise i regionen Basilicata.
Agglutination er en av de første og mest langvarige metallfestivalene i Italia. Store Band har headlinet på denne festivalen, blant annet Overkill, Cannibal Corpse, Mayhem, Gamma Ray, Carcass, U.D.O., Dark Tranquillity, Ancient og Destruction.
Afrikamesterskapet i volleyball for kvinner 2017
Afrikamesterskapet i volleyball for kvinner 2017 ble arrangert i Yaoundé i Kamerun i 2017.
Albatrossmuseet
Albatross ble satt på grunn ved odden Kuppen midt imot Östergarnsholm 150 meter fra land.
Ludwig Maria Hugo
Ludwig Maria Hugo (født 19. januar 1871 i Arzheim i Speyer bispedømme i kongedømmet Bayern i keiserdømmet Tyskland, død 30. mars 1935 i Mainz i Tyskland) var katolsk biskop av Mainz fra 1921 til 1935.
Bakgrunn
Ludwig Maria Hugo var fra Arzheim sør i Pfalz, og sønn av folkeskolelæreren Ludwig Hugo (født 24. mai 1846 i Bornheim; død 19. desember 1908 i Speyer), som senere ble stasjonsmester for Reichsbahn, og Gertrud Kleinhanß (født 16. januar 1848 i Landau i Pfalz; død 15. april 1878 i Freinsheim). Han tilbrakte skoletiden på latinskolen i Grünstadt og på gymnasiet og seminaret i Speyer. Hugo studerte i Innsbruck og ved Collegium Germanicum i Roma.
Albatrossmuseet
Museet ligger i øverste etasje i Östergarns folkemuseum. Det ble åpnet i juli 1977.
Ludwig Maria Hugo
Prest
Han ble presteviet i Roma den 28. oktober 1894, av kardinalvikar Lucido Maria Parocchi og tok sin doktorgrad i teologi i 1895.
Albatrossmuseet
Episoden
Under utlegging av miner i russisk territorialfarvann ble Albatross og dets følgefartøy angrepet av fire russiske fartøy, hvorav tre panserkryssere. Albatross ble alvorlig skadet og flyktet mot østkysten av Gotland bak Östergarnsholm der hun ble satt på grunn under fortsatt beskytning på svensk territorialfarvann av forfølgende russiske fartøy.
Ludwig Maria Hugo
Prest
Han hadde så flere stillinger som prest i Speyer bispedømme; først som kapellan fra 2. september 1895 i Landstuhl, fra 6. september 1897 i Deidesheim og fra 6. september 1900 i Kaiserslautern (St. Martin), deretter fra 1. september 1903 som studieprefekt i Speyer, endelig fra 23. april 1904 som eogneprert i Remigiusberg. Her publiserte han det meget anerkjente verket «Katholische Exegese unter falscher Flagge», der han «som en enkel landsprest» (som han beskrev seg selv i boken) fordømte modernismen og støttet pave Pius X i den såkalte modernismestriden.
Albatrossmuseet
Episoden
Albatross ble boksert til Karlskrona, hvorfra hun etter krigens slutt ble levert tilbake til Tyskland. Hendelsen foranlediget en svensk protest til den russiske regjeringen, som bad om unnskylding.
Ludwig Maria Hugo
Hjelpebiskop og koadjutor i Mainz
Siden biskopen av Mainz Georg Heinrich Maria Kirstein bare kunne utøve sitt embete i begrenset grad på grunn av sykdom, ble Hugo 7. mars 1921 av pave Pius XI utnevnt til koadjutor for bispedømmet Mainz og titulærbiskop av Bubastis. Han mottok bispeordinasjonen den 10. april 1921 i Speyer, fem dager før sin forgjenger Kirsteins død, av biskop Ludwig Sebastian av Speyer. Medkonsekratorer var hjelpebiskopene Adam Senger fra Bamberg og Antonius Mönch fra Trier.
Biskop av Mainz
Overtakelsen av lederskapet av bispedømmet Mainz fant sted den 15. april 1921 og hans innsetting på tronen den 27. april 1921.
Under hans funksjonstid blomstret Mainz Caritas.Verein, og fundamentsikringstiltak av Mainz-katedralen ble bragt i havnt. Et høydepunkt i hans pontifikat var innvielsen av den restaurerte katedralen i 1928 i nærvær av den apostoliske nuntius til Tyskland, Eugenio Pacelli.
Hugo motsatte seg resolutt den gryende nasjonalsosialismen. I 1930, under ledelse av generalvikar Philipp Jakob Mayer, var Hugos ordinariat den første tyske bispemyndigheten som forbød katolikker å stifte medlemskap i NSDAP. Nasjonalsosialister ble nektet mottak av sakramenter og kirkebegravelser i bispedømmet Mainz. Etter at nasjonalsosialistene tok makten i Tyskland i 1933, demonstrerte Hugo den katolske motstanden mot nasjonalsosialismen med den tredje internasjonale Kristuskongress i 1933 og Kettelerfeiringen av det arbeidende folk i 1934.
Nazistene merket seg ham også hva gjaldt «rasespørsmålet». I Reichsführer SS' første situasjonsrapport (Lagebericht Mai/Juni 1934) ble det fremhevet en rekke katolske biskoper som oppviste «antinasjonalsosialistiske standpunkter eller holdninger»: Her ble nevnt biskopene av Münster, Freiburg, München, Breslau, Köln, Paderborbn, Aachen, Berlin, Würzburg - og Mainz.
Biskop Hugo død 30. mars 1935 i Mainz, i en alder av 64 år.
Episkopalgenealogi
Hans episkopalgenealogi er:
Dead Passengers
Dead Passengers er en musikk-EP med Sondre Lerche, utgitt i 2002.
Sleep on Needles
Sleep on Needles er en musikk-EP med Sondre Lerche, utgitt i 2001. EP-en ble utgitt på nytt i 2002.
Lars Agnar Hjelmeset
Lars Agnar Hjelmeset (født 18. august 2001) er en norsk langrennsløper som representerer Nittedal Idrettslag. Han ble verdensmester på stafetten under Junior-VM på ski 2021 i Vuokatti i Finland i februar 2021. I februar 2023 tok han sølv på distansen 10 km fristil under U23-VM i Whistler Canada.
Han er sønn av den tidligere langrennsløperen Odd-Bjørn Hjelmeset og del av Skifamilien Hjelmeset.
Polaroid Pool Party
Polaroid Pool Party er en musikk-EP med Sondre Lerche, utgitt i 2008.
Plassbygd møbel
Et plassbygd møbel er et møbel som er bygget inn i sine omgivelser og sitter fast i disse, og er motsatsen til et frittstående møbel. Plassbygde møbler er ofte skreddersydde til omgivelsene sine,  og kan være festet i gulv, tak og vegger. Eksempler på møbler som kan plassbygges er garderobeskap, senger eller hyller.
Afrikamesterskapet i volleyball for kvinner 2019
Afrikamesterskapet i volleyball for kvinner 2019 ble arrangert i Kairo i Egypt i 2019.
Plassbygd møbel
Plassbygd brukes også i byggebransjen for deler (for eksempel takstoler, betongelement, murverk, med mer) som bygges på samme sted som huset settes opp, i motsetning til prefabrikerte komponenter. Se også: Modulhus.
Friidrett under Sommer-OL 1896 – Stavsprang menn
Stavsprang for menn var en av fire hoppøvelser under Sommer-OL 1896 i Athen. Fem utøvere, tre grekere og to amerikanere, deltok i stavekonkurransen som ble avviklet 10. april 1896.
Resulat
De tre greske hopperne startet på 2,40 som de alle klarte. Lista ble siden lagt 10 centimeter høyere og Xydas var den første som røk ut av konkurransen. Damoskos og Theodoropoulos klarte begge 2,60 men ikke fjerde høyden 2,70. De begge amerikanerne startet på høyden 2,80 etter at de tre grekerne var ute av konkurransen. Tyler klarte 3,20 men ikke 3,30 men Hoyt hoppet 3,30 og ble dermed den første olympiske mesteren i stavsprang.
Phoebe Halliwell
Phoebe Halliwell er en fiktiv person i fjernsynsserien Charmed. Hun spilles av Alyssa Milano.
Phoebe er den mellomste av Halliwell søstrene. Phoebe er ansett som den svakeste av søstrene av demoner.
Phoebe er en berømt spaltist og til tider reporter for avisen The Bay Mirror og forfatter av bestselgeren «Finding Love».
Carlos Almeida
Carlos Almeida (født 4. august 1988) er en portugisisk svømmer som spesialiserer seg i brystsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter bryst.
Rådet for Ringeriksregionen
Ringeriksregionen interkommunale politiske råd eller Regionsrådet for Ringeriksregionen er et politisk samarbeidsorgan for kommunene Hole, Krødsherad, Modum, Ringerike og Jevnaker i Viken, opprettet 1. januar 2021. IPR representantskapsmøtet er Ringeriksregionens øverste organ og består av ordfører, varaordfører og en representant fra opposisjon i hver av de samarbeidende kommunene.
Rådet var en oppfølging av Rådet for Ringeriksregionen opprettet i 2009 som et samarbeidsorgan for Hole, Ringerike og Jevnaker. . Ledelsen av rådet gikk på omgang mellom kommunene, med to års funksjonstid for hver. Rådet møtte vanligvis fem ganger i året og innstilte til Ringerikstinget som besto av de respektive formannskapene. Ringerikstinget møtte vanligvis to ganger i året.
Asiamesterskapet i volleyball for menn 1975
Asiamesterskapet i volleyball for menn 1975 ble arrangert i Melbourne i Australia i 1975.
Laurent Carnol
Laurent Carnol (født 17. oktober 1989) er en luxembourgsk svømmer som spesialiserer seg i brystsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter bryst.
TV-året 1968
TV-året 1968 er en oversikt over hendelser, program og fødte og avdøde TV-personligheter i året 1968.
Belgias ambassade i Oslo
Belgias ambassade i Oslo er Kongeriket Belgias diplomatiske representasjon i Norge, Munkedamsveien 53B. Ambassadøren er sideakkreditert til Island.
Ambassadebygning
Fra 28. mai 2015 holder ambassaden til i en monumental hjørnegård som også huser annen virksomhet, deriblant en restaurant samt flere firmaers kontorer.
Tidligere holdt ambassaden til i Drammensveien 103D. Denne bygningen er imidlertid solgt.
Europaparlamentsvalget i Finland 2019
Europaparlamentsvalget i Finland 2019 ble avholdt over hele Finland den 26. mai 2019, og valgte 14 representanter til Europaparlamentet for perioden 2019–2024. Den 14. representanten fra Finland trådte først inn i parlamentet idet Storbritannias representanter trådte ut. Representantene ble valgt ved forholdstallsvalg med hele Finland, inkludert Åland, som valgkrets. Valgdagen var bare én måned etter riksdagsvalget i Finland den 14. april.
AVROTROS
Avrotros, stilisert AVROTROS, er et nederlandsk kringkastingsselskap med røtter tilbake til 1920-årene. Avrotros ble etablert 1. januar 2014 etter at forløperne AVRO og TROS fusjonerte og dannet et nytt kringkastingsselskap. Siden september 2014 har alle programmer fra de to tidligere selskapene blitt sendt under det nye navnet Avrotros. Selskapet er én av seks hovedkringkastere som leverer programmer til den nasjonale kringkasterorganisasjonen Nederlandse Publieke Omroep (NPO).
AVROs historie
Fra et fabrikklokale i byen Hilversum 21. juli 1923 gikk de første radiosendingene til kringkasteren Algemeene Nederlandsche Radio Omroep (ANRO), som ble opprettet et par uker tidligere. I desember 1927 ble ANRO fusjonert med Nederlandsche Omroep Vereeniging, og dermed var kringkasteren AVRO offisielt etablert. AVRO valgte en organisasjonsmodell med et styre og en selvstendig ledelse.
I oktober 1951 var AVRO en av kringkasterne som startet landets første tv-kanal, i dag kjent som NPO 1. Siden 1950-årene vokste AVRO til å bli landets største kringkaster, og selskapet produserer radio, tv-programmer, filmer og flere magasiner.
TROS' historie
Kringkasteren TROS, Televisie Radio Omroep Stichting, ble etablert 4. november 1964. De første sendingene skjedde allerede i september samme år, på en piratkanal. Etter en trøblete start klarte å TROS å oppnå status som hovedkringkaster et par år senere. I motsetning til de andre kringkasterne i Nederland, tilhørte ikke TROS noen spesiell religion eller politisk parti. I stedet jobbet TROS for å produsere programmer uavhengig av de ulike grupperingene i landet – kjent som pillarisering. Blant annet promoterte selskapet seg med slagordet «De Grootste Familie van Nederland» (Nederlands største familie).
Sakigake
Sakigake (さきがけ; japansk for «pionér» eller «stifinner»), opprinnelig kjent som MS-T5, var en ubemannet romsonde som ble utviklet av det japanske romforsknings-instituttet Institute of Space and Astronautical Science. Romsonden ble skutt opp 7. januar 1985 fra Uchinoura Space Center, og var den første romsonden i det ytre rom overhodet som var sendt opp av andre land enn USA og Sovjetunionen.
Sakigake var en del av Halley-armadaen som i 1986 uforsket reisen til Halleys komet gjennom det indre solsystemet.
Fjordkraft-ligaen 2020/21
Fjordkraft-ligaen 2020/21 var den 82. sesongen i det øverste nivået i ishockey i Norge. Seriestart for grunnspillet var 3. oktober 2020. Siste kamp i sesongen ble spilt 7. januar 2021. Lagene skulle spille mot hverandre fem oppgjør, totalt 45 serierunder per lag. De åtte beste lagene skulle kvalifisere seg til sluttspillet, mens de to siste må spille kvalifisering mot de to beste lagene fra 1. divisjon om spill i Fjordkraft-ligaen 2021/22. På grunn av Koronaviruspandemien ble grunnspillet ikke ferdigspilt og sluttspill og kvalifiseringskamper ble ikke gjennomført. Den 24. mars 2021 bekreftet NIHF at rykket direkte ned til 1. divisjon 2021/22 siden de hadde dårligst poengsnitt.
Lagene
Overtidsperioden spilles med tre mann på hvert lag, og vinnes når et av lagene scorer et mål («sudden death»). Overtidsperioden varer 5 minutter. Hvis kampen stadig er uavgjort avgjøres kampen på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er likt etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).
Resultattabell
<!--
Poengligaen
Kilde: Pointstreak.com
Flest mål
Kilde: Pointstreak.com
Best pluss/minus-statistikk
Kilde:
Publikumstall
-->
Kvalifisering
Kvalifiseringen ble avlyst grunnet Koronaviruspandemien. NIHF skrev før sesongstart ''Dersom det ikke kan gjennomføres kvalifisering mellom Eliteserien og 1. divisjon etter endt seriespill, vil lag ranket nummer 10 fra Eliteserien rykke direkte ned, mens lag ranket nummer 1 fra 1. divisjon vil rykke direkte opp. Dette forutsetter at både Eliteserien og 1. divisjon blir spilt med minimum dobbel serie.'' Følgelig rykket opp fra 1. divisjon og ned fra Fjordkraft-ligaen.
Austre Moland prestegård
Austre Moland prestegård eller bare Moland prestegård ligger like nord for Austre Moland kirke, slik at man passerer prestegården på vei til kirken fra E18.
Kirkestedet er gammelt, og det har også vært prestegård på stedet i århundrer, men dagens hovedbygning ble oppført i 1870.
Arromanches-les-Bains
Arromanches-les-Bains (ofte forkortet Arromanches) er en kommune i departementet Calvados i regionen Normandie, nord i Frankrike. Kommunen ligger i kantonen Ryes som ligger i arrondissementet Bayeux. I hadde Arromanches-les-Bains 0 innbyggere.
Arromanches ligger ved Normandie-kysten i Frankrike, umiddelbart innenfor den del av invasjonsområdet til Operation Overlord som ble kalt Gold Beach. På stranden og i havet utenfor Arromanches finnes rester etter den kunstige havnen Mulberry B. Den ble satt sammen av ferdige betongelementer som ble ført over Den engelske kanal og var laget for å lette adkomsten til kjøretøy, personell og forsyninger til de allierte troppene. Den andre havnen, Mulberry-A, som ble bygget utenfor den amerikanske stranden Utah Beach, ble ødelagt av en storm etter bare noen dager.
Arromanches er i dag hovedsakelig et turiststed der blant annet Landstigningsmuseet er en av severdighetene.
Befolkningsutvikling
Antall innbyggere i kommunen Arromanches-les-Bains
Referanse: INSEE
Idrettsråd
Idrettsråd er et koordinerende organ innenfor den organiserte idretten i Norges idrettsforbund. Det er et rådgivende organ mellom idrettslag i en kommune, og har ansvar for kontakt mellom idrettslagene, kommunene, og idrettskretsene.
Norges idrettsforbund ønsker at alle saker som er av felles interesse for idretten i en kommune skal formidles til kommunen gjennom idrettsrådet, slik at et enkelt idrettslag ikke bør ta kontakt direkte med kommunen hvis det får konsekvenser for andre lag. Dette kan handle om temaer som utbygning av idrettsanlegg, fordeling av bruk av idrettsanlegg, eller arrangementer og koordinering av frivillig innsats.
Seda Witt
Seda Witt (født 29. mars 1994) er en norsk skuespiller fra Ås i Viken. Hun har sin utdannelse fra Nord Universitet (tidl. HiNT) og har medvirket i en rekke film-, TV-, og teaterproduksjoner.
Bryne kompetansesenter
Bryne kompetansesenter er et interkommunalt voksenopplæringssenter på Bryne, Jæren, i Rogaland fylke.
Historikk
Time språkstasjon ble starta i 2000, med om lag femti deltakere. Etter hvert ble språkstasjonen et samarbeid mellom kommunene Time og Klepp.
I 2015 ble navnet endra til Bryne kompetansesenter; tre kommuner samarbeider nå - Time, Klepp og Hå.
I 2017 er det om lag 300 deltakere og elever ved kompetansesentret, fra mer enn 30 land, med om lag 30 tilsatte i undervisning og administrasjon.
Avdeling norsk for barn - grunnleggende norskopplæring (GNO)
Avdelinga underviser innvandrere i alder 6 til 16 år som nylig er kommet til Norge. De har undervisning her om lag et år før de går fulltid på hjemmeskolen i Time kommune.
Avdeling norsk og samfunnskunnskap for voksne
Avdelinga gir opplæring i norsk og samfunnskunnskap til voksne innvandrere som nylig er kommet til Norge, og som bor kommunene Time og Klepp.
Avdeling grunnskole for voksne
Avdelinga tilbyr forberedende opplæring for voksne på grunnskolenivå. Vi underviser i norsk, matematikk, samfunnsfag, naturfag og engelsk, og eksamen kvalifiserer til videregående utdanning.
Bryne kompetansesenter tilbyr også spesialundervisning for voksne, med egen synspedagog og samarbeidende logoped.
Final Exam
Final Exam er det sjuende albumet fra den amerikanske artisten Loudon Wainwright III, utgitt i 1978. Albumet fikk, i likhet med forgjengeren T Shirt, en ekstremt dårlig mottakelse av musikkpressen. Dette førte til at Final Exam ble Wainwrights siste nye album på fem år. I ettertid har albumet fått et noe bedre rykte, og regnes som et godt gjennomført album.
Sporliste
Alle sangene er skrevet av Loudon Wainwright III.
Friedrich Hecker
Friedrich Karl Franz Hecker (1811–1881) var en tysk jurist, politiker og radikaldemokratisk revolusjonær. Han spilte en sentral rolle i den badiske del av den tyske revolusjonen 1848/1849. Hecker deltok i førparlamentet i Frankfurt, men fikk ikke dette med seg på å kaste monarkiet. Han mobiliserte deretter sammen med andre revolusjonære, en folkehær som gikk mot Karlsruhe. Friskaren ble imidlertid slått ned av militære styrker etter en uke. Hecker kom seg unna og emigrerte til USA. Der deltok han i borgerkrigen (1861–1865) som offiser i det frivillige, tyske regimentet i nordstatenes armé.
Biografi
Han ble født i Eichtersheim som sønn av en tjenestemann i Storhertugdømmet Baden. I 1830 startet han jusstudier ved universitetet i Heidelberg, og arbeidet fra 1834 i den badiske forvaltningen. Han var fra 1838 advokat i Mannheim. I 1842 ble han innvalgt som medlem av landdagen i Baden. Hans navn ble kjent over hele Baden, da han i 1845 sammen med Adam von Itzstein ble utvist fra Bayern.
Sancho VII av Navarra
Sancho VII (baskisk: Antso Azkarra, spansk: Sancho el Fuerte; født 1154, død 7. april 1234 i Tudela) den sterke var konge av Navarra 1194-1234.
Friedrich Hecker
Biografi
I krise- og sultåret 1847 definerte han i 13 paragrafer Folkets krav (tysk: Forderungen des Volkes), og presenterte dem for den radikale Offenburg-forsamlingen (tysk: Offenburger Versammlung) 12. september dette året. Forsamlingen krevde at Karlsbad-beslutningene ble opphevet i Storhertugdømmet Baden. Den såkalte Heckerlied (Hecker-sangen) som egentlig var en smedevise, ble snart demokratenes kampsang (i norsk meningsoversettelse):
Opprinnelig gikk han inn for en liberalisering av det eksisterende samfunnet, og skilte seg bare fra flertallet med et krav om en tysk nasjonalforsamling. Først da han kom under påvirkning av Gustav Struve, gikk han i mars 1848 inn for å kaste monarkiet og innføre republikken. Sammen med Struve holdt han i denne perioden store folkemøter i Offenburg, Freiburg og Heidelberg. Begge var jurister, men ellers svært forskjellige. Struve var analytisk, forført av sin egen argumentasjon til stadig mer radikale krav. Hecker var ifølge Halvdan Koht den fødte folkeforfører, en djerv og frisk taler som alltid var beredt til å stille nye krav.
Sancho VII av Navarra
Bakgrunn
Han var sannsynligvis eldste sønn av Sancho VI av Navarra og dennes hustru Sancha, som var datter av Alfonso VII av León. Sancho VII var den siste av Navarras herskere som tilhørte huset Jiménez.
Friedrich Hecker
Biografi
Under det såkalte førparlamentet fra 31. mars til 4. april 1848, tilhørte han et lite, men selvbevisst mindretall som ønsket å omgjøre denne forsamlingen til en permanent revolusjonær folkekomité, og samtidig oppheve monarkiet. Da flertallet ønsket å drøfte den fremtidige riksforfatningen med fyrstene, forlot denne minoriteten førparlamentet, under Heckers ledelse.
Sancho VII av Navarra
Bakgrunn
Ettersom Sanchos yngre søster, Berengaria var gift med Rikard Løvehjerte ble Sancho og Rikard svært gode venner og allierte. Da Rikard ble tatt til fange i Tyskland passet den franske konge på å ta et av Rikards fort i Angevin. Da Rikard til slutt ble fri og skulle ta tilbake sitt fort oppdaget han at Sancho og hans riddere allerede hadde beleiret fortet for ham. Så snart Rikard ankom fikk Sancho vite at hans far var avgått med døden.
Friedrich Hecker
Biografi
Den 13. april 1848 startet Friedrich Hecker sammen med andre revolusjonære fra Konstanz, en væpnet kampanje fra sør, over Schwarzwald og mot Karlsruhe, for å opprette en demokratisk republikk. Hecker og Struve hadde innsett at flertallet i førparlamentet ikke ville akseptere deres radikale ideer. Kampanjen som på tysk kalles Heckerzug, startet revolusjonen i Baden. Ca. 3 000 frivillige meldte seg til tjeneste. Hecker selv i blå skjorte, høye støvler og en karakteristisk bredbremmet hatt, så ut som et røverkonge. Men troppene til det tyske forbundet ble for sterk motstand. Den 20. april 1848 møtte de frivillig sin overmakt ved Kandern, og ble jaget på flukt.
Hecker rømte med sin familie til eksil i USA, der han kjempet mot slaveriet i den amerikanske borgerkrigen. I 1873 var han tilbake i Tyskland på besøk. Nasjonen var samlet, men keiseren satt fortsatt ved makten. Tilbake i USA skrev han dette (norsk meningsoversettelse):
Giacomo Perez-Dortona
Giacomo Perez d'Ortona (født 11. november 1989) er en fransk svømmer som spesialiserer seg i brystsvømming. Han representerte landet sitt under Sommer-OL 2012 i London, der han røk ut i de innledende rundene på 100 meter bryst.
Sancho VII av Navarra
Konge
Rundt 1198 og 1200 bedrev han en ekspedisjon i Afrika. Sannsynligvis gav han hjelp til almohadene, ettersom han trengte deres hjelp mot Kastilla. Mens Sancho var i Afrika invaderte Alfonso VII av Kastilla og Peter II av Aragón Navarra, og slik tapte Sacho provinsene Álava, Guipúzcoa og Vizcaya til Kastilla. Ved slaget ved Las Navas de Tolosa i 1212 beseiret de kristne konger, Sancho VII, Alfons VIII av Kastilla, Peter II av Aragón og Alfons II av Portugal, den muslimske kalifen Muhammad an-Nasir. Man tror at de navarriske styrkene klarte å kappe kjedene rundt Muhammad an-Nasirs telt og at de endret Navarras våpenskjold til minne av dette.
Sancho var gift to ganger. Hans første hustru var Constance, som var datter av Raymond VI av Toulouse, som han gifte seg med i år 1195. I 1200 skilte han seg fra henne. Han andre hustru vet man ikke med sikkerhet hvem var, men man tror at det enten var Clemence, som var datter av Fredrik I Barbarossa, eller datteren til emiren av Marokko.
Som et resultat av sin fedme og hans hardt plagede ben, trakk han seg tilbake til Tudela, og hans yngre søster Blanca tok over styret av Navarra. Da Blanca døde i 1229, fortsatte Sancho som konge. Etter at han senere døde, var det Blancas sønn Thibaut som stod på tur til Navarras krone. Sancho etterlot til etterverdenen et bibliotek som inneholdt 1,7 millioner bøker, et kongerike som var meget formuende og en jødisk befolkning som hadde en høy status.
Han ble begravet i Roncesvalles.
Sanchos levninger er blitt studert av legen Luis del Campo og de målte hans skjelett. Sancho var 2,23 meter lang. Man tror at det skyldes at Sanchos var etterkommer etter den norske kongen Harald Hårdråde som også var meget lang.
Kreativt Europa
Det fantes per 2020 tre underprogrammer:
Joseph François Tissanier
Joseph François Tissanier (født i juli 1618 i Point-Sainte-Marie i Frankrike, død 24. desember 1688 i Macao) var en fransk katolsk prest og jesuitt som virket som misjonær i Tonkin, Siam og Kina.
Han reiste ut fra Lisboa i 1655 og ankom Macao 8. juli 1656. Han virket så i Tonkin fra 1658 til han ble utvist derfra i 1663. Han kom så til Siam i 1664 og var misjonens superior der fra 1669 til 1675, da han vendte tilbake til Macao. Så ble han kalt til Roma, men ble sendt til Østen igjen som superior for Japan og samtidig visitator for misjonen i Kina.
Nikita Panin
Nikita Panin er navnet til flere pesoner:
Olaf Hasaas
Olaf Hasaas (født 30. mai 1894 i Risør, død 2. desember 1977 i Kristiansand) var en norsk maler, grafiker og billedhugger. Han er mest kjent for sine sørlandsmotiver; stemningsbilder med sol og skjærgård, badeliv og regattaseilere. Han malte også interiørbilder, kirkeinteriører og skildringer av mennesker. De eldste maleriene hans har en lys koloritt og ofte et ukonvensjonelt preg. Etter studiereiser til Paris i 1920 og 1921, hvor han gikk i lære hos Othon Friesz, var han sterkt påvirket av fransk kunst og Paul Cézanne. Senere ble bildene hans oftere malt i mørkere nyanser med kraftigere penselstrøk. Hasaas arbeidet også i perioder med skulpturer i tre og gips. Han flyttet til Kristiansand og var aktiv i byens kulturliv. I årene 1936-1944 drev han egen malerskole der blant andre Else Marie Jakobsen, Harald Rui og Dagfin Kjølsrud gikk i lære.
Hasaas var utdannet ved Statens Håndverks- og Kunstindustriskole og ved Statens Kunstakademi under Christian Krohg og Halfdan Strøm. Den tydelige påvirkningen av Paul Cézanne og andre franske kunstnere, kommer til uttrykk på maleriet «Fra Risør havn» i 1922. Gunvald Opstad beskriver det slik i boka Sørlandet og malerne:
Gjennom årene som kunstner, deltok Hasaas på en rekke utstillinger i inn- og utland. Han deltok blant annet sju ganger på Høstutstillingen og én gang på Sørlandsutstillingen. Mange av utstillingene var separatutstillinger; blant annet stilte han ut tre ganger på Blomqvist Kunsthandel og i en rekke kunstforeninger i hele landet. Utsmykninger av ham finnes blant annet i Kristiansand havn, Kristiansand kommune og i domkirken i Kristiansand.
Halvor Øien
Han vant to NM-gull og 7 NM-medaljer i kule og spyd i perioden 1917–1921.
Nikita Ivanovitsj Panin
Nikita Ivanovitsj Panin (russisk: Ники́та Ива́нович Па́нин, født 29. september 1718 i Danzig, død 11. april 1783 i St. Petersburg) var en russisk greve (1767), politiker og diplomat, bror til Peter Panin.